256 
Cristatella første Gang bleve fundne som en enkelt Statoblast paa 
Nettets Inderside, først senere fandtes Kolonierne. Det er klart, 
at de Former, som mangle Svømmestatoblaster ( Fredericella ), eller 
som overhovedet mangle Statoblaster {Paludicella) , ikke kunne 
tindes paa denne Maade, og at Søernes Overflade altsaa intet 
vil kunne lære os om, hvorvidt deres Vande huse disse Former 
eller ikke. 
Gaar man til den mere omhyggelige Undersøgelse af Søen, 
da er det først og fremmest af stor Betydning, at man har Adgang 
til Baad; Undersøgelsen fra Bredden bliver altid i høj Grad ufuldstændig. 
Da Bryozoerne kunne sidde paa hvad som helst, er der egentlig 
intet, som bør lades ude af Betragtning; Stene, Stolper, Bropiller, 
Vandplanternes Blade, Stængler og Bødder, alt kan afgive Voxe- 
pladser for dem og bør derfor omhyggelig undersøges. De fleste 
Former røbe sig ved første Øjekast, kun Paludicella maa man søge 
meget nøje efter, da den paa Grund af sin fine Bygning meget let 
unddrager sig Opmærksomheden. Den bedste Tid for Studiet af 
Bryozokolonierne er her i Landet August—September Maaned; da 
ere Kolonierne størst og sprede endnu deres talløse Larver. Sta- 
toblasterne kunne selvfølgelig samles hele Aaret, endog i Isen ved at 
optø denne. I Akvarierne er det straks efter Hjembringelsen lidt 
vanskeligt at holde Bryozoerne, senere hen frembyder det ikke store 
Vanskeligheder; de kræve meget og helst rindende Vand, men kunne 
efter min Erfaring undvære Næring i lang Tid. Bedst egne Lo- 
phopus, Cristatella, Fredericella og Paludicella sig til Akvariestudier: 
de store Plumatella - Kolonier raadne meget hurtig. Til nærmere 
Undersøgelse blev et meget stort Materiale af Lophopus konserveret, 
dels i Pérényis Vædske, dels i Sublimat og i Chromosmiumeddikesyre, 
samt lige Blandinger af 1 % Osmiumsyre og en Opløsning af kromsurt 
Kali, og som Bedøvniugsmiddel anvendtes i vidtstrakt MaalestokChloral; 
ligeledes prøvede jeg paa at lade Kulsyre boble op om Kolonierne; 
ogsaa dette lammede Polypiderne i udstrakt Tilstand, men Resultatet 
er ikke saa sikkert som ved Chloralen, og de histologiske Billeder ere 
ikke bedre; desuden kræver Apparatet temmelig megen Plads. Som 
